ลาแฟร์รารี

ลาแฟร์รารี () หรือรู้จักกันดีในรหัส "F150" เป็นรถยนต์นั่งไฮบริดสมรรถนะสูงจำกัดจำนวน เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัทรถยนต์สัญชาติอิตาลี แฟร์รารี ได้รับการออกแบบโดย นักออกแบบรถยนต์สัญชาติอิตาลี ฟลาวีโอ แมนโซนี (Flavio Manzoni) เจ้าของรางวัล "European Automotive Design Award" โดยที่ตอนออกแบบ ลาร์แฟร์รารีได้ใช้ชื่อโปรเจกต์ว่า F150 รถได้เปิดตัวครั้งแรกในงานเจนีวาออโตชว์ปี ค.ศ. 2013 เป็นการแทนที่รุ่น เอ็นโซ และ FXX ซึ่งได้ยกเลิกการผลิตไปใน 6 ปีที่แล้ว 

ลาแฟร์รารี ประกอบด้วยรูปแบบตัวถัง 2 ประเภท จำกัดจำนวนเพียง 710 คัน คือ แบบคูเป ที่มีการจำกัดจำนวนเพียง 500 คัน กับแบบสไปเดอร์ เปิดประทุน และจำกัดจำนวนเพียง 210 คันเท่านั้น ใช้ชื่อการค้าใหม่ว่า อเพอร์ทา (Aperta) ได้เปิดตัวครั้งแรกในงานปารีสมอเตอร์โชว์ ค.ศ. 2016

แฟร์รารีเปิดเผยว่า ลาร์แฟร์รารีสามารถทำความเร็วสูงสุดได้ถึง 350 กม./ชม. โดยที่อัตราเร่ง 0-100 กม./ชม. (62 ไมล์/ชม.) สามารถทำได้ในเวลาเพียง 3 วินาที, 200 กม./ชม. ใช้เวลาเพียง 7 วินาที และ เมื่อแตะไปถึง 300 กม./ชม. ภายในเวลาเพียง 15 วินาทีhttp://www.laferrari.com/en/techicalspecifications/ ที่สนามฟีโอราโน ลาแฟร์รารี ก็ได้ลงทดสอบความเร็ว ผลปรากฏว่า ลาร์แฟร์รารีสามารถทำเวลาได้เพียง 1 นาที กับอีก 20 วินาที ทำให้ลาแฟร์รารี เป็นรถบนถนน (Road-legal car) ที่เร็วที่สุดของแฟร์รารี เท่าที่แฟร์รารีเคยผลิตมาhttp://www.laferrari.com/en/

ลาแฟร์รารี ใช้เครื่องยนต์ไฮบริดขนาด 6.3 ลิตร (6262 ซีซี) มีกำลัง 800 PS (588 kW; 789 bhp) ที่ 9,000 rpm แรงบิดสูงสุดได้ที่ 700 N·m (516 lb·ft) ที่ 6,750 rpm ขับเคลื่อนด้วย 2 ล้อหลัง ใช้เกียร์กึ่งอัตโนมัติ 7 จังหวะ ในระบบคลัทช์คู่ (Dual-clutch) ที่สำคัญ ลาร์แฟร์รารี เป็นรถคันแรกของแฟร์รารีที่ใช้เครื่องยนต์ไฮบริด ทำให้ปล่อยคาร์บอนไดออกไซด์ เพียง 330 กรัม/กม. ลาร์แฟร์รารี จะผลิตมาเพียง 499 คันเท่านั้น และแต่ละคันมีราคาสูงถึง 1  ล้านยูโร และผู้ซื้อจะต้องเป็นเจ้าของแฟร์รารีอยู่แล้วอย่างน้อย 4 คันhttp://www.latimes.com/business/autos/la-fi-hy-autos-geneva-ferrari-laferrari-debut-20130305,0,2283176.story

ในวันที่ 3 ธันวาคม 2016 ลาแฟร์รารี ได้รับการประมูลออกไปกว่า 5.74 ล้านยูโร ทำให้มันกลายเป็น "รถศตวรรษที่ 21 ที่มีราคาประมูลสูงที่สุดเท่าที่เคยมีมา"

  ดูเพิ่ม 
แฟร์รารี
แฟร์รารี เอ็นโซ
แฟร์รารี FXX
 อ้างอิง 

หมวดหมู่:รถสปอร์ต
ลาร์แฟร์รารี